stanford-oval/wikipedia huggingface dataset:
LXC
הערות שוליים

↑  Rami Rosen (במאי 2013). "Resource management: Linux kernel namespaces and cgroups" (PDF). cs.ucsb.edu. נבדק ב-11 בפברואר 2015. {{cite web}}:  (עזרה)
↑  "Docker 0.9: introducing execution drivers and libcontainer - Docker Blog". Docker Blog (באנגלית אמריקאית). 2014-03-10. נבדק ב-2018-05-09.
↑  "Docker Engine release notes - 1.10.0 (2016-02-04)". 2016-02-04. נבדק ב-2020-10-06.
↑  "Everything You Need to Know about Linux Containers, Part II: Working with Linux Containers (LXC) | Linux Journal". www.linuxjournal.com. נבדק ב-2021-07-10.
↑  Marco, d'Itri (2011). "Evading from linux containers". אורכב מ-המקור ב-9 בינואר 2014. נבדק ב-12 בפברואר 2014. {{cite web}}:  (עזרה)
1 2  Graber, Stéphane (1 בינואר 2014). "LXC 1.0: Security features [6/10]". נבדק ב-12 בפברואר 2014. However, at least in Ubuntu, our default containers ship with what we think is a pretty good configuration of both the cgroup access and an extensive apparmor profile which prevents all attacks that we are aware of. [...] LXC is no longer running as root so even if an attacker manages to escape the container, he’d find himself having the privileges of a regular user on the host {{cite web}}:  (עזרה)
↑  Graber, Stéphane (2013-12-20). "LXC 1.0: Your first Ubuntu container". Stgraber.org. נבדק ב-2014-02-23.
↑  "Linux Containers - LXC". linuxcontainers.org. נבדק ב-2021-03-02.
↑  "Linux Containers - LXD - Introduction". linuxcontainers.org. נבדק ב-2020-04-14.
תזמורת אלסטר

| --- | --- |

 תאריך ייסוד:  1966 
 מדינה:  צפון אירלנד צפון אירלנד
 מיקום:  בלפסט, צפון אירלנד
 אולם קונצרטים:  אולם אלסטר, אולם המזח
 מנצח:  טרם נבחר
 פרסים:  Royal Philharmonic Society Award (Impact) 
 אתר רשמי
 
תזמורת אלסטר (באנגלית: Ulster Orchestra) היא התזמורת הסימפונית היחידה במשרה מלאה בעיר בלפסט שבצפון אירלנד ואחת התזמורות החשובות בממלכה המאוחדת. התזמורת נוסדה ב-1966, עם יאנוש פירסט ככנר ראשי ומוביל, ובהמשך כעוזר מנצח. התזמורת קיימת בצורתה הנוכחית מאז 1981, כאשר "תזמורת ה-BBC של צפון אירלנד" התפרקה; אירוע זה הביא לעליה במספר נגני התזמורת. כיום היא מונה 63 נגנים במשרה מלאה ו-17 אנשי סגל מנהלי תומך. התזמורת מרבה בסיורי קונצרטים באירופה, אסיה וצפון אמריקה. רוב הקונצרטים מתקיימים באולם אלסטר ובאולם המזח.
מנצח הכבוד של התזמורת הוא רפאל פייראר ואמן הבית הנוכחי של התזמורת הוא ג'יימס גולוויי.
המנהל הראשי הנוכחי של תזמורת אלסטר הוא תומאס קוקסיס.
מימון

מימון התזמורת בא בחלקו מחסויות פרטיות ומסחריות, אבל הרוב מקורו במועצת האמנויות של אירלנד הצפונית, מועצת העיר בלפסט וה-BBC. ה-BBC מחזיק בזכויות הפצה בלעדיות להופעות התזמורת, המשודרות ברדיו אלסטר המקומי וברחבי בריטניה ברדיו BBC 3. התזמורת הוציאה גם מעל 60 הקלטות ומכירותיהן, יחד עם מכירות הכרטיסים, מתגברות את הכנסותיה (2003).
חינוך וטיפוח קהילתי

התזמורת עוסקת במספר מיזמי טיפוח, בכוונה לפתח כישרונות מוזיקליים מקומיים ולהגביר את הנאת הקהל העתידי ממוזיקה תזמורתית. נגנים מן התזמורת מקיימים דרך קבע סדנאות בבתי ספר באירלנד הצפונית והתזמורת מארגנת גם שורה של מיזמי טיפוח והכשרה קהילתיים, כמו שיחות לפני קונצרטים וכיתות אמן אינסטרומנטליות.
מנצחים ראשיים

מוריס מיילס (1966–1967)
סרג'ו קומיסיונה (1967–1969)
אדגר קוסמה (1969–1974)
אלן פרנסיס (1974–1976)
בריידן תומסון (1977–1985)
ורנון הנדלי (1985–1989)
יאן פסקל טורטליה (1989–1992)
דמיטרי סיטקובצקי (1996–2001)
תייארי פישר (2001–2006)
קנת מונטגומרי (2007–2010)
ג'ואן פאלטה (2011–2014)
רפאל פאיארה (2014–2019)
דניאלה רוסטיוני (2019–2024)
הערות שוליים

↑  Vivien Schweitzer, "Hungarian Conductor János Fürst Dies at 71". Playbill Arts, 8 January 2007.
↑  Martin Cullingford, "Ulster Orchestra gets financial boost". Gramophone, 27 February 2003.
| --- | --- |
בקרת זהויות :  NLI: 987007605270905171  CiNii: DA11684735  GND: 5199785-X  ISNI: 0000 0001 1015 3850  LCCN: n82042913  MusicBrainz: b44f2f36-afe5-479a-8681-6bfb7ed026fa  NKC: xx0069597  VIAF: 146734349   WorldCat (עם VIAF): 146734349
נבחרת גאורגיה בכדורסל נשים

| --- | --- |
גאורגיה
 מידע כללי
 התאחדות:  התאחדות הכדורסל הגאורגית
 השתייכות:  פיב"א אירופה
 דירוג פיב"א (26 באוגוסט 2024):  116      
  - ניקוד פיב"א:  26.0
 www.gbf.ge
 
נבחרת גאורגיה בכדורסל נשים היא קבוצת כדורסל הנשים הלאומית של גאורגיה. הנבחרת היא החלשה מבין נבחרות הנשים בעולם (נכון לאוגוסט 2024), ואין לה הופעות בגביע העולם בכדורסל נשים או באליפות אירופה בכדורסל נשים.
הדירוג הנוכחי של נבחרת גאורגיה ברשימת הדירוג של פיב"א לנבחרות נשים, הוא המקום ה-116 בעולם, נכון ל-26 באוגוסט 2024, ללא שינוי לעומת דירוג קודם.
הערות שוליים

↑  דירוג לנבחרות לאומיות נשים באתר פיב"א
ערך זה הוא קצרמרבנושא כדורסל ובנושא גאורגיה. אתם מוזמנים לתרום לוויקיפדיה ו.
הקוברה של פוגצ'וב

תמרון קוברה על ידי סאאב 35 שוודי
"הקוברה של פוגצ'וב" הוא תמרון תעופתי אשר במהלכו מטוס הטס במהירות בינונית מבצע הזדקרות עד למצב טיסה אנכי לחלוטין ואף מעבר לכך, ולאחר מכן חוזר למצב טיסה אופקי רגיל.
התמרון נקרא על שמו של הטייס הרוסי ויקטור פוגצ'וב (Ви́ктор Пугачёв) אשר ביצע אותו לראשונה בציבור במטוס מסוג סוחוי־27 בסלון האווירי בלה בורז'ה שליד פריז בשנת 1989.
ביצוע

על מנת לבצע את התמרון, יש לבטל את מגביל זווית העילרוד המקסימלית במטוס ואת מגביל כוחות ה־G. עם משיכת מוט ההיגוי בחדות, מתרומם אף המטוס לזווית של 90°-120° תוך עלייה קלה בגובה ואיבוד מהיר של המהירות האופקית. כאשר המדפים במייצב האופקי נמצאים במנח מרכזי, הגרר בחלקו האחורי של המטוס גורם לעלייה במומנט הדוחף את המטוס קדימה כשהוא מאונך. בשלב זה על הטייס לבצע פתיחה מהירה של המצערת על מנת להגביר את כוח הדחף של המנוע במטרה לפצות על אובדן העילוי. בתמרון קוברה המבוצע בצורה מושלמת המטוס שומר על יציבות גם בזווית הגלגול וגם בזווית הסבסוב.
בביצוע הקוברה של פוגצ'וב יש חשיבות גדולה למהירות הכניסה של המטוס לביצוע. אם מהירות הכניסה תהיה נמוכה מדי, ייתכן שלא יתאפשר להשלימו. אם מהירות הכניסה תהיה גבוהה מדי, עלול להיגרם נזק לשלדת המטוס כתוצאה מכוחות G או שהטייס יאבד את הכרתו.
ביצוע הקוברה של פוגצ'וב אפשרי תוך שימוש במכשירי הניהוג הסטנדרטיים של מטוס, תוך שימוש בעוצמה גבוהה במיוחד של המנוע על מנת לשמור את המטוס באותו גובה טיסה, אולם ניתן לבצע אותו ביתר קלות במטוסי קרב מודרניים תוך שימוש בהנעה וקטורית של מנועי הסילון המותקנים בהם.
ביצוע התמרון קשה הן למטוס והן לטייס. מבחינת המטוס, ביצוע התמרון כרוך ביצירת עומס גבוה ופתאומי על מבנה המטוס. מנוע הסילון, נדרש להפיק דחף גבוה במהירות תוך כדי הפסקה פתאומית ומהירה של אספקת האוויר דרך הכונסים כתוצאה מעצירת התנועה האופקית והתבססות על כושר יניקה בלבד. בנוסף לכך, יש לשמור על אספקת דלק רציפה לתוך תא הבעירה למרות השינוי הפתאומי במנח הטיסה המשפיע על מיקום מסת הדלק בתוך המכל.
מבחינת הטייס, ביצוע תמרון קוברה כרוך בהתמודדות עם כוחות G גבוהים במיוחד המופיעים באופן פתאומי ועלולים לגרום לאובדן הכרה ובעקבותיו אובדן שליטה במטוס. על טייס המתכונן לביצוע תמרון זה להתאמן מראש על אופן ההתמודדות עם הופעת כוחות G פתאומיים ובעוצמה גבוהה במיוחד.
שימוש בקרב

הקוברה של פוגצ'וב ניתן לביצוע על ידי מספר מצומצם של מטוסי קרב בעיקר בעת ניהול קרב אווירי מטווח קרוב והוא מדגים את כושר התמרון, השליטה בזווית העילרוד, היציבות וכוח הדחף של המטוס, וכמובן את כישורי הטיסה של הטייס. התמרון היה יכול להיות שימושי ביותר בעת ניהול קרב אוויר צמוד. במקרה כזה המטוס הרודף עשוי לחלוף את המטוס המתמרן ש"עוצר" באוויר, ובכך להפוך את עצמו לנרדף, ובכך להקנות למתמרן עמדה עדיפה לירי בכינון ישיר. השימושים העיקריים בתמרונים אלו בקרבות אוויר הם לצורך פנייה חדה כדי להפוך את כיוון הטיסה ולפגוש את האויב, או תמרון מבזבז אנרגיה כדי לגרום לאויב לחלוף על פני המטוס (overshoot).
אף על פי שתמרונים אלו מרשימים מאוד, יעילותם בקרבות אוויר מוגבלת שכן ככל שהמטוס מבצע תמרון חריף יותר כך הוא מבזבז יותר אנרגיה (מהירות אוויר), ובמיוחד נפגעת יכולתו לנתק מגע ולברוח או להשיג את יריבו. בתנאים מציאותיים, על מנת לבצע את תמרון הקוברה על המטוס להיות קל במיוחד כלומר כשהוא נושא כמות דלק מינימלית וכמעט ללא חימוש ולכן השימוש בו מוגבל לתצוגות אוויריות או לאימונים ולמעשה השימוש בו אינו מעשי בעת טיסה קרבית.
שימושים אחרים

תמרון הקוברה של פוגצ'וב מבוצע לרוב דווקא במטוסים קלים שנבנו למטרות השתתפות בתצוגות אוויריות או מופעי פעלולים ותחרויות אוויריות. במקרים אלו המטוסים הם חד־מושביים, מונעי מדחף ובעלי יחס דחף־משקל גבוה במיוחד המאפשר להם את ביצוע התמרון. גם במטוסים כאלה ובמתאר טיסה ספורטיבי ותחרותי על המטוס והטייס להתמודד עם קשיים פיזיים כפי שתוארו לעיל.
נבחרת גאורגיה בכדורגל עד גיל 21

נבחרת גאורגיה בכדורגל עד גיל 21 היא נבחרת הכדורגל הלאומית של גאורגיה עד גיל 21, ושייכת להתאחדות הכדורגל הגאורגית. נבחרת זו היא נבחרת הנוער של נבחרת הכדורגל הלאומית של גאורגיה הבוגרת. הנבחרת מתחרה באליפות אירופה בכדורגל עד גיל 21, הנערכת כל שנתיים. מאז הקמתה, הנבחרת מעולם לא הגיעה לשלב הגמר של אליפות אירופה, עד לשנת 2023, כאשר העפילה באופן אוטומטי לגמר כמארחת הטורניר.
על אף שהתפרקותה של ברית המועצות התרחשה באופן רשמי ב-25 בדצמבר 1991, הנבחרת המשיכה לייצג את ברית המועצות עד לאליפות אירופה ב-1992. לאחר מכן, גאורגיה ושאר המדינות שהתפצלו מברית המועצות כמו ארמניה, אזרבייג'ן, בלארוס, אסטוניה, לטביה, ליטא, מולדובה ואוקראינה הפכו לישויות כדורגל נפרדות.
התזמורת הסימפונית NHK

| --- | --- |

 תאריך ייסוד:  1926 
 מדינה:  יפן יפן
 מיקום:  טוקיו, יפן
 אולם קונצרטים:  אולם NHK  אולם סאנטורי  אולם הקונצרטים של האופרה העירונית של טוקיו
 מנצח:  פאביו לואיזי
 www.nhkso.or.jp
 
לאזאר לוי עם התזמורת הסימפונית NHK, אוקטובר 1950
התזמורת הסימפונית NHK (ביפנית: NHK交響楽団) היא תזמורת סימפונית יפנית של תאגיד השידור של יפן ובסיסה בטוקיו. התזמורת מופיעה במספר אולמות, בהם אולם NHK, אולם סאנטורי ואולם הקונצרטים של האופרה העירונית של טוקיו.
התזמורת החלה את דרכה בשם "התזמורת הסימפונית החדשה" ב-5 באוקטובר 1926 והייתה התזמורת הסימפונית הראשונה של יפן. בהמשך שינתה את שמה ל"התזמורת הסימפונית היפנית". ב-1951, אחרי שקיבלה תמיכה כספית מ-NHK, אימצה לה התזמורת את שמה הנוכחי.
המנהל המוזיקלי האחרון של התזמורת היה ולדימיר אשכנזי, בשנים 2004 עד 2007. אשכנזי נושא עכשיו בתואר מנצח מהולל. שארל דיטואה, מנהלה המוזיקלי של התזמורת מ-1998 עד 2003, הוא עכשיו מנהל מוזיקלי אמריטוס. וולפגנג זאוואליש, מנצח כבוד מ-1967 עד 1994, החזיק בתור זה עד מותו. מנצחה הקבועים הנוכחיים של התזמורת הם יוזו טויאמה, מאז 1979, וטאדאקי אוטאקה, מאז 2010. הרברט בלומסטדט מחזיק בתואר מנצח כבוד מאז 1986. אנדרה פרווין היה מנצח אורח של כבוד בין השנים 2012 - 2019. בספטמבר 2022 התמנה פאביו לואיזי למנצחה הראשי הנוכחי של התזמורת.
מנצחים קבועים ומנהלים מוזיקליים

הידמארו קונוייה (ינואר 1926 - פברואר 1935)
ג'וזף קניג (אפריל 1927 - אפריל 1929)
ניקולאי שיפרבלאט (יולי 1929 - יולי 1936)
יוזף רוזנשטוק (אוגוסט 1936 - ספטמבר 1946, מנצח במשרה מלאה; מרץ 1956 - מרץ 1957, מנצח ראשי)
היסאטאדה אוטאקה (אפריל 1942 - פברואר 1951, מנצח במשרה מלאה)
קאזואו יאמאדה (אפריל 1942 - יולי 1951, מנצח במשרה מלאה)
שינ'איצ'י טאקאטה (אפריל 1944 - מאי 1951, מנצח במשרה מלאה)
קורט וס (ספטמבר 1951 - אוגוסט 1954, מנצח ראשי)
ניקלאוס אשבאכר (אוגוסט 1954 - מרץ 1956, מנצח ראשי)
וילהלם לויבנר (מרץ 1957 - פברואר 1959, מנצח ראשי)
וילהלם שיכטר (פברואר 1959 - מרץ 1962, מנצח ראשי)
אלכסנדר רומפף (אוגוסט 1964 - יולי 1965, מנצח ראשי)
הירויוקי איוואקי (פברואר 1969 - יוני 2006, מנצח קבוע)
טאדאשי מורי (פברואר 1979 - מאי 1987, מנצח קבוע)
יוזו טויאמה (פברואר 1979 - ממשיך, מנצח קבוע)
הירושי ואקאסוגי (אפריל 1995 - יולי 2009, מנצח קבוע)
שארל דיטואה (ספטמבר 1996 - אוגוסט 1998, מנצח ראשי; ספטמבר 1998 - אוגוסט 2003, מנהל מוזיקלי)
ולדימיר אשכנזי (ספטמבר 2004 - אוגוסט 2007, מנהל מוזיקלי)
טאדאקי אוטאקה (ינואר 2010 - ממשיך, מנצח קבוע)
פאבו ירווי (אוקטובר 2016 - אוגוסט 2022, מנצח ראשי)
פאביו לואיזי (ספטמבר 2022 - מנצח ראשי)
מנצחים של כבוד ושאר מנצחים מעוטרים

יוזף רוזנשטוק (אוקטובר 1985 -  אוגוסט 1951)
יוזף קיילברת (ינואר 1967 - יולי 1968)
לוברו פון מאטאצ'יץ' (ינואר 1967 - ינואר 1985)
וולפגנג זאוואליש (ינואר 1967 - אוקטובר 1994; נובמבר 1994 - פברואר 2013, מנצח כבוד, מהולל (laureate)
אוטמר זואיטנר (ינואר 1973 - ינואר 2010)
הורסט שטיין (מרץ 1975 - יולי 2008)
הרברט בלומסטדט (ינואר 1986 - ממשיך)
שארל דיטואה (ספטמבר 2003 - ממשיך, מנהל מוזיקלי אמריטוס)
ולדימיר אשכנזי (ספטמבר 2007 - ממשיך, מנצח מהולל)
אנדרה פרווין (ספטמבר 2012 - פברואר 2019, מנצח אורח של כבוד)
הערות שוליים

↑  https://books.google.com/books?vid=ISBN4770028474&id=ZK3qxVx-_3MC&pg=PT152&lpg=PT152&vq=%22nhk+symphony+orchestra%22&sig=WErbnzp2ZlqRS4BHuFOAuCu-I_8 צוות קודאנשה הבינלאומי, "הספר היפני: מדריך כיס מקיף", 2002, isbn=4 7700-2847-4, עמ' 147
| --- | --- |
בקרת זהויות :  NLI: 987007449181605171  PLWABN: 9810531376405606  BIBSYS: 5031333  BNE: XX234771  BnF: cb13905287s (data)  CANTIC: a11374007  CiNii: DA01637127  GND: 5154796-X  ISNI: 0000 0001 0662 4031  LCCN: n81140256  MusicBrainz: 6f2e2af1-22fa-4243-938b-ef1236d38016  NDL: 00293273  NKC: xx0070108  NLA: 35301821  RERO: 02-A000119113  SUDOC: 129626066  VIAF: 133124449   WorldCat (עם VIAF): 133124449 
מנצח התזמורת היסטאדה אוטאקה, 1942
דייוויד אבולעפיה

| --- | --- |

 לידה:  12 בדצמבר 1949 (בן 75) טוויקנהם, הממלכה המאוחדת 
 שם לידה:  David Samuel Harvard Abulafia 
 ענף מדעי:  היסטוריה של איטליה 
 מקום לימודים:  קינגס קולג' 
 מנחה לדוקטורט:  Raymond Charles Smail 
 מוסדות:  אוניברסיטת קיימברידג' 
 פרסים והוקרה:  עמית האקדמיה הבריטית  מדליית האקדמיה הבריטית  עמית החברה ההיסטורית המלכותית  מפקד במסדר הכוכב של הסולידריות האיטלקית 
 בן או בת זוג:  אנה אבולעפיה 
 
דייוויד אבולעפיה (באנגלית: David Abulafia; ‏נולד ב-12 בדצמבר 1949) הוא היסטוריון יהודי בריטי. פרופסור להיסטוריה של הים התיכון באוניברסיטת קיימברידג'.
נולד בטוויקנהאם, פרבר של לונדון, למשפחה יהודית ספרדית. את לימודיו עשה בקינגס קולג' באוניברסיטת קיימברידג'. הוא כתב מספר ספרים אודות ההיסטוריה של אזור הים התיכון וספרו בנושא תורגם לשש שפות.
אשתו, אנה ספיר אבולעפיה (אנ') היא חוקרת יחסי יהודים נוצרים בימי הביניים.
ספריו

Italy, Sicily, and the Mediterranean, 1100-1400, Variorum Reprints, 1987
Frederick II: a Medieval Emperor, Oxford University Press US, 1992
Commerce and conquest in the Mediterranean, 1100-1500, Variorum, 1993
The New Cambridge Medieval History: c. 1198-c. 1300, Cambridge University Press, 2000 (Editor)
A Mediterranean Emporium: The Catalan Kingdom of Majorca, Cambridge University Press, 2002
The Mediterranean in history, J. Paul Getty Museum, 2003
Italy in the Central Middle Ages: 1000-1300, Oxford University Press, 2004
The Two Italies: Economic Relations Between the Norman Kingdom of Sicily and the Northern Communes, Cambridge University Press, 2005
The discovery of mankind: Atlantic encounters in the age of Columbus, Yale University Press, 2008
יוסוף גזיבגוביץ'

יוסוף גזיבגוביץ' (בבוסנית ובגרמנית: Jusuf Gazibegović; נולד ב-11 במרץ 2000 בזלצבורג שבאוסטריה) הוא כדורגלן בוסני-אוסטרי המשחק בעמדת המגן הימני בקבוצת פ.צ. קלן מהבונדסליגה השנייה ובנבחרת בוסניה והרצגובינה.
קריירת מועדונים

גזיבגוביץ' גדל במחלקות הנוער של אוסטריה זלצבורג ורד בול זלצבורג. בשנת 2018 החל לשחק בליפרינג, קבוצת המילואים של רד בול זלצבורג.
ב-30 בספטמבר 2020 חתם על חוזה לשלוש שנים בשטורם גראץ מהבונדסליגה האוסטרית.
בינואר 2025 חתם בפ.צ. קלן מהבונדסליגה השנייה.
קריירה בינלאומית

ב-2 ביוני 2021 ערך גזיבגוביץ' את הופעת הבכורה שלו בנבחרת בוסניה והרצגובינה, בתיקו 0-0 נגד נבחרת מונטנגרו במשחק ידידות.
תארים

אליפות אוסטריה (1): 2023/2024
הגביע האוסטרי (2): 2022/2023, 2023/2024
הערות שוליים

↑  Jusuf Gazibegović sa 17 godina debitovao u seniorskom fudbalu, Reprezentacija.ba (בבוסנית)
↑  FOTO/ BiH remizirala sa Crnom Gorom i nastavila niz bez pobjede, Reprezentacija.ba (בבוסנית)
↑  Bosnia-Herzegovina vs. Montenegro - 2 June 2021 - Soccerway, int.soccerway.com
נבחרת פורטוגל בכדורגל עד גיל 21

נבחרת פורטוגל בכדורגל עד גיל 21 היא נבחרת הכדורגל המייצגת את פורטוגל במסגרות בינלאומיות לשחקנים שטרם עברו את גיל 21 ומנוהלת על ידי פדרציית הכדורגל הפורטוגלית. הנבחרת השתתפה 7 פעמים באליפות אירופה עד גיל 21 כאשר הישג השיא שלה היה מקום שני בשנת 1994.
כל אליפויות אירופה לנבחרות צעירות

1978–1980 - לא העפילה
1982 - לא נכנסה
1984–1992 - לא העפילה
1994 - סגנית
1996 - לא העפילה
1998–2000 - לא העפילה
2002 - שלב הבתים
2004 - מקום שלישי
2006–2007 - שלב הבתים
2009–2013 - לא העפילה
2015 - סגנית
2017 - שלב הבתים
2019 - לא העפילה
2021 - סגנית
2023 - רבע גמר
2025 - העפילה
ג'קי סטיוארט

ג'קי סטיוארט (באנגלית: Jackie Stewart; בשמו המלא: John Young Stewart; נולד ב-11 ביוני 1939, בסקוטלנד)‏ OBE, הידוע בכינוי "הסקוטי המעופף" (The Flying Scot), היה נהג מרוצי מכוניות בולט. סטיוארט התחרה במרוצי פורמולה 1 בין השנים 1965 עד 1973, במהלכן זכה שלוש פעמים באליפות העולם לנהגי פורמולה 1. הוא אף התחרה במרוצי גביע קנדה - ארצות הברית שנערכו בשנות ה-60 וה-70 של המאה ה-20. סטיוארט ידוע בארצות הברית כפרשן טלוויזיה במרוצי מכוניות, כדובר של חברת הרכב פורד, ובזכות מבטאו הסקוטי הכבד. בין השנים 1997–1999 הוא החזיק בשותפות עם בנו, פול, בקבוצת פורמולה 1 בשם סטיוארט גרנד פרי.
תחילת דרכו

משפחתו של סטיוארט הייתה בעלת סוכנות מצליחה לרכב יגואר בכפר מילטון בסקוטלנד. אביו השתתף כחובב במרוצי אופנועים, ואחיו ג'ימי היה נהג מרוצי מכוניות בקבוצה סקוטית, עד לשנת 1953, אז פרש לאחר תאונה. בילדותו התקשה סטיוארט בלימודיו בבית הספר, ומאוחר יותר בחייו אובחן כלוקה בדיסלקסיה. בבגרותו סיפר על כך: "כאשר יש לך דיסלקסיה אתה מוצא משהו שאתה טוב בו, ומשקיע בו יותר מכל אחד אחר; אינך יכול לחשוב כמו החבר'ה החכמים, אז אתה תמיד חושב באופן לא קונבנציונלי." כתוצאה מקשייו בלימודים לא התקבל סטיוארט לחטיבת הביניים בבית הספר התחרותי שבו למד והוא נאלץ לעבור לבית ספר אחר, בו הושם דגש רב יותר על לימודי מלאכה. בגיל 13 הוא זכה בתחרות קליעה בצלחות חרס וצורף לנבחרת סקוטלנד בקליעה, במסגרתה התחרה בבריטניה ובמדינות אחרות. סטיוארט זכה באליפויות בריטניה, ויילס וסקוטלנד בירי לצלחות חרס, וכן באליפות האומות (בצרפתית: Coupe De Nations) במקצוע זה. הוא אף ניסה ללא הצלחה להתקבל לנבחרת האולימפית של בריטניה בירי רובה, לאולימפיאדת רומא (1960). תחילת עיסוקו במכוניות הייתה במסגרת העסק המשפחתי, שם עבד כשוליה למכונאי, ובדומה לאביו ולאחיו נעשה מעורב בספורט המוטורי.
לבקשת לקוח של אביו, בארי פילר, הוא ניסה כוחו במרוץ מספר כלי רכב, במסלול אולטון פארק (Oulton Park Circuit), ובשנת 1961 ניצח בארבעה מרוצי מסלול. בשנת 1962 החליט להפוך למקצוען בענף המרוצים והתחרה תחילה במכונית יגואר E-Type באולטון פארק, שם הישווה את זמני השיא במסלול. בשנת 1962 ניצח בשני מרוצים. בשנת 1963 ניצח ב-14 מרוצים, ופרש רק משישה מרוצים. בשנת 1964 הוזמן להצטרף לקבוצת מרוצי פורמולה 3 ועד מהרה החל לשבור שיאי מהירות אף בקטגוריית מרוצים זו.
דובר בטיחות במרוצים

בתקופה שבה סטיוארט היה נהג פעיל במרוצי פורמולה 1, סיכוייו של נהג הפעיל חמש שנים רצופות בקטגוריה זו להיהרג בתאונה היו שנים מתוך שלושה. בשנת 1966, בעת שהתחרה בגרנד פרי הבלגי, סטה מן המסלול בגשם כבד, במהירות של 266 קמ"ש, והתנגש בעמוד טלפון ובסככה, בטרם נעצר בתוך מבנה חקלאי. רגלו נתפסה במוט ההגה, בעוד דלק נוזל לתוך תא הנהג מתוך המכל שנוקב. לא היו באזור צוותי מסלול שיכלו לחלצו, ולא היו בנמצא כלים לצורך החילוץ. במסלול לא היו נוכחים רופאים ולא היה מתקן רפואי. הוא פונה מאתר התאונה בתא המטען של טנדר, ושכב שם עד שהגיע אמבולנס לפנותו. תחילה פונה לנקודת עזרה ראשונה במסלול, שם שכב על אלונקה שהונחה על רצפת חדר מלא בדלי סיגריות ואשפה. לאחר זמן מה הגיע אמבולנס נוסף לפנותו לבית החולים, אולם הנהג איבד דרכו בעודו נוסע לבית החולים בלייז'. לבסוף, פונה במטוס פרטי לבריטניה לקבלת טיפול רפואי מתאים.
לאחר התאונה בבלגיה הפך סטיוארט לדובר בולט בעד הגברת הבטיחות במרוצי מכוניות. מאוחר יותר הסביר: "אם יש לי מורשת כלשהי שאני מבקש להותיר אחרי בספורט, אני מקווה שיהיה זה בשטח הבטיחות, כיוון שכאשר הגעתי למרוצי הגרנד פרי, אמצעי הזהירות והבטיחות היו שטניים."
על הטיפול בו לאחר התאונה בגרנד פרי הבלגי אמר סטיוארט:
בתגובה למצב הדברים פתח סטיוארט במסע הסברה בצוותא עם ראש קבוצת BRM, לואיס סטנלי, כדי לשפר את שירותי החירום ולשפר את גדרות הבטיחות סביב המסלולים. הוא סיפר כי המרוצים התקיימו עד אז במסלולים בהם לא היו גדרות בטיחות ליד אזור השרות, והדלק עמד במשפכים באזור עצירת הרכבים, בעוד מכוניות היו עלולות להתרסק לתוך האזור. בשלב ראשון שכר סטיוארט את שירותיו של רופא פרטי שיהיה נוכח בכל מרוציו, והדביק מפתח ברגים למוט ההגה במכוניתו, לשימוש בשעת חירום. סטיוארט דרש להציב חובת חגירת חגורות בטיחות וקסדות שלמות, לכל נהגי המרוץ, דרישות שהיום קשה לתאר מרוץ בלעדיהן. הוא אף דרש מבעלי מסלולי המרוץ לחדש את המסלולים ולהתקין בהם אמצעי בטיחות, לצורך כך ארגן חרם נהגים על המסלול הבלגי שבו אירעה לו התאונה, ועל המסלול הגרמני. זאת עד להתקנת גדרות בטיחות, מסלולי מילוט, צוותי כיבוי אש, ומתקנים רפואיים משופרים.
ניסיונותיו של סטיוארט לשיפור בטיחות מרוצי המכוניות לא התקבלו בברכה בקרב בעלי מסלולי המרוץ, מארגני המרוצים, חלק מן הנהגים, ועיתונאים. אולם מאמציו הועילו הודות לאהדת הציבור ולחושיו העסקיים. לאחר ניצחונו בגרנד פרי הגרמני בשנת 1968, כשהוא נוהג בגשם שוטף, עם שבר בפרק כף ידו, איש לא העז עוד להטיל ספק באומץ ליבו כאשר ביקש לשפר את אמצעי הבטיחות במסלולים.
הערות שוליים

↑  Steve Dow, Great Scot
↑  Kettlewell, Mike, "Stewart: The Flying Scot", in Ward, Ian, executive editor. World of Automobiles (London: Orbis Publishing, 1974), Volume 19, p. 2191.
↑  האתר הרשמי של פורמולה 1
↑  Jackie Stewart
| --- | --- |
בקרת זהויות :  NLI: 987007320654805171  BnF: cb12640621x (data)  CANTIC: a11742823  GND: 118753738  ICCU: SBLV137275  ISNI: 0000 0001 0792 3690  LCCN: n50022647  LNB: 000242763  NARA: 10583123  NKC: jo2015896759  NLA: 35524841  SNAC: w6k38md0  SUDOC: 055274668  Trove: 984193  VIAF: 92661009   WorldCat (עם VIAF): 92661009 
סטיוארט במכונית מאטרה דגם MS80 בגרנד פרי גרמניה, 1969
המכונית בה זכה סטיוארט באליפות בשנת 1971
תפקודי כליות

הערכת תפקודי כליות היא שמה של מספר בדיקות שתן, דם, והדמיות רפואיות המבוצעות לצורך הערכת תפקודן של הכליות.
סיבות לביצוע הבדיקה

מעקב אחר תפקודן של הכליות.
כאשר עולה חשד שהמטופל סובל ממחלת כליות.
לפני ואחרי ניתוח לתרומת כליה.
בעת שימוש בתרופות שעלולות לפגוע בכליות.
בדיקות הדם

שתנן – (באנגלית: Urea) – תרכובת אורגנית המורכבת מפחמן, חנקן, מימן וחמצן. בדיקת דם זו נקראת BUN – Blood Urea Nitrogen.
קריאטינין – (Creatinine) – תוצר של פירוק קראטין פוספט בשריר.
קצב סינון גלומרולרי משוער (אנ') (באנגלית: eGFR – Estimated glomerular filtration rate) – ה-GFR הוא המדד העיקרי להערכת תפקוד הכליה והוא מחושב לפי גיל הנבדק, מין הנבדק ורמת הקריאטינין שבדם. גם כאשר רמת ה-GFR תקינה, אדם יכול להיות בקבוצת סיכון ללקות במחלת כליות אם יש לו מחלות רקע כגון: סוכרת, יתר לחץ דם והיסטוריה משפחתית של מחלת כליות. הסיכון ללקות במחלה עולה עם הגיל. רמת ה-GFR מחולקת לחמישה שלבים כמתואר בטבלה שמתחת.
| שלב | מ"ל לדקה | הערה |
| --- | --- | --- |
| 1 | ≥ 90 | רמה תקינה. |
| 2 | 60–89 | ירידה קלה בקצב הסינון הגלומרולרי, אך נחשב תקין |
| 3 | 30–59 | ירידה בינונית בקצב הסינון הגלומרולרי |
| 4 | 15–29 | ירידה חמורה בקצב סינון גלומרולרי |
| 5 | < 15 | כשל כלייתי שדורש טיפול כגון דיאליזה או השתלת כליה |
בדיקות השתן

בדיקת שתן כללית (Urinalysis) – קבוצת בדיקות כימיות בשתן המסייעות בין היתר לאיתור בעיות בכליות.
איסוף שתן בתוך מכל למשך 24 שעות לבדיקת קריאטינין, אלבומין (באנגלית: Albumin), וחלבון (Protein).
בדיקות ההדמיה

אולטרה סאונד או סריקת CT, ‏MRI  של הכליות ודרכי השתן.
הערות שוליים

↑  ניתן לחשב אותו גם לפי רמת ה-ציסטטין C שבדם
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
המאנקיז (סדרת טלוויזיה)

| --- | --- |

 סוגה:  קומדיית מצבים
 יוצרים:  ברט שניידר, בוב רפלסון 
 פרסים:  פרס אמי לבידור בפריים טיים לבימוי סדרת קומדיה, פרס אמי לסדרת הקומדיה הטובה ביותר 
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס, קליפורניה 
 מספר עונות:  2 
 מספר פרקים:  58 
 הפקה
 הפצה:  הטלוויזיה של סרטי קולומביה 
 טכניקת צילום:  מצלמה יחידה 
 מוזיקה:  סטו פיליפס 
 שידור
 רשת שידור:  NBC 
 תקופת שידור מקורית:  12 בספטמבר 1966 – 25 במרץ 1968 
 קישורים חיצוניים
 www.monkees.com
 דף התוכנית ב-IMDb
 
להקת המאנקיז באביב 1966, זמן קצר לאחר תחילת הפקתה של העונה הראשונה
המאנקיז (באנגלית: The Monkees) היא קומדיית מצבים אמריקאית בת 58 פרקים ששודרה במקור ברשת NBC במשך שתי עונות, מ-12 בספטמבר 1966 עד 25 במרץ 1968. בסדרה כיכבו דייווי ג'ונס, מיקי דולנץ, מייקל נסמית' ופיטר טורק אשר גילמו בסדרה חברים בלהקת פופ רוק בדיונית בשם "המאנקיז".
הסדרה הייתה חדשנית לתקופתה וזכתה בשני פרסי אמי בשנת 1967, כולל בקטגוריית הסדרה הקומית הטובה ביותר.
רקע

הסדרה נוצרה במקור בהשראת ההצלחה של סרטי הביטלס, ובמיוחד הסרט "A Hard Day's Night" שיצא לאקרנים בשנת 1964. המפיקים בוב רפלסון וברט שניידר החליטו ליצור סדרת טלוויזיה על להקת רוק ובעקבות כך הם ערכו אודישנים לכ-400 שחקנים ומוזיקאים שונים כאשר לבסוף דייווי ג'ונס, מיקי דולנץ, מייקל נסמית' ופיטר טורק נבחרו להיות חברי הלהקה הבדיונית.
למרות שצוות השחקנים הראשי של הסדרה נבחר בראש ובראשונה בשל היכולות הקומיות שלהם, הלהקה הפכה לבסוף ללהקה מוזיקלית אמיתית אשר ביצעה בעצמה שירים שנכתבו והופקו עבורם על ידי כמה מהכותבים הבולטים ביותר בשנות ה-60. כמה מהשירים של הלהקה, כמו "Last Train to Clarksville", "I'm a Believer" ו-"Pleasant Valley Sunday" הפכו ללהיטים אשר הגיעו לצמרת המצעד האמריקני במהלך שנות ה-60.
צוות השחקנים הראשי

דייווי ג'ונס - זמר בלהקה.
מיקי דולנץ - המתופף של הלהקה.
מייקל נסמית' - הגיטריסט הרציני והמופנם של הלהקה.
פיטר טורק - הבסיסט הנאיבי של הלהקה.
מדיה ביתית

לאורך השנים יצאו לשווקים מהדורות-VHS, DVD ו-Blu-ray עם כל פרקי הסדרה.